13. 7. 84 De Europæiske Fællesskabers Tidende Nr. L 186/1 (Retsakter hvis offentliggørelse er obligatorisk) RÅDETS FORORDNING (EØF) Nr. 1988/84 af 9. juli 1984 om midlertidig anvendelse af arrangmentet i form af brevveksling mellem Det europæiske økonomiske Fællesskab og Canadas regering om udarbejdelse af et program for videnskabelig overvågning i det i NAFO-konventionen fastsatte regulerede område RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 103, under henvisning til forslag fra Kommissionen, og ud fra følgende betragtninger : Det europæiske økonomiske Fællesskab og Canada har ført konsultationer om udarbejdelse af et program for videnskabelig overvågning med henblik på at øge forskernes viden om fiskebestandens størrelse i det i NAFO-konventionen fastsatte regulerede område ; som afslutning på disse konsultationer nåede parterne til enighed om en tekst til et arrangement i form af en brevveksling med det formål at fastlægge et sådant program ; de nødvendige bevarings- og forvaltningSforanstaltnin- ger, der skal vedtages for det af NAFO regulerede område, beror på indsamlingen af videnskabelige data ; under disse omstændigheder vil det for at undgå enhver afbrydelse i forsyningerne med fiskeriprodukter være hensigtsmæssigt, indtil arrangementet indgås, at anvende det midlertidigt ; den midlertidige anvendelse af arrangementet bør derfor godkendes, med forbehold af en endelig afgø- relse truffet i henhold til traktatens artikel 43 — UDSTEDT FØLGENDE FORORDNING : Artikel 1 Arrangementet i form af brevveksling mellem Det europæiske økonomiske Fællesskabet og Canadas regering om udarbejdelse af et program for videnska- belig overvågning i det i NAFO-konventionen fastsatte regulerede område anvendes midlertidigt. Teksten til arrangementet er knyttet til denne forord- ning. Artikel 2 Den videnskabelige overvågning i det i NAFO- konventionen fastsatte regulerede område sker på grundlag af det program, der er knyttet som bilag til arrangementet. Artikel 3 Fartøjer, der fører en EF-medlemsstats flag, skal accep- tere, at der i overensstemmelse med betingelserne i arrangementet opholder sig en canadisk videnskabelig observatør om bord, medens de driver fiskeri i det i NAFO-konventionen fastsatte regulerede område. Artikel 4 Denne forordning træder i kraft dagen efter offentlig- gørelsen i De Europæiske Fællesskabers Tidende.